Daunoraičių (Mažosios Daunoravos) dvaras

**Mažosios Daunoravos dvaras** (Daunoraičkių, vok. *Klein* *Donnerhof*) – dvaras, esantis Šiaurės Lietuvoje, Joniškio r., Satkūnų sen., Daunoraičių kaime. Įrašytas į Kultūros vertybių registrą, unikalus kodas .

## Istorija
Mažosios Daunoravos dvaras XVII–XX a. pradžios šaltiniuose minimas kartu su Daunoravos dvaru. 1927 m. minima 14 pastatų. Išdalyto M. Daunoravos dvaro žemėse įsikūręs kaimas pavadintas Daunoraičiais. Įvykdžius žemės reformą, pasikeitė Mažosios Daunoravos (Daunoraičių) dvaro savininkas – juo tapo atsargos artilerijos majoras pirklys Teodoras Vitė (*Theodor Witte*) (1925 m. dokumente įvardijamas kaip naujakurys). Po žemės reformos 1922 m. dvarui buvo palikta 13,8067 ha, o vėliau (1940 m.) nurodoma 32,12 ha.

## Architektūra
Dvaro rūmai buvę „T“ raidės formos (stačiakampiai su vėliau pristatytu priestatu – virtuve), mediniai, tašytų rastų sienomis, apkalti horizontaliomis lentomis, pusiau skliautiniu (pusvalminiu) stogu, dengti čerpėmis, sienas vainikuoja sudėtingo profilio karnizai, prieangis su dvišlaičius stogeliu, kaminas centrinėje pastato dalyje – molio, su akmenų ir nedegtų plytų užpildu, abipus jo priemenė ir priesienis, galuose gerieji kambariai, priestate ūkinės patalpos su duonkepe, langai su filinginėmis langinėmis, tašytų akmenų cokoliu, tarpinės sienos – fachverkinės konstrukcijos, su plytų užpildu, šiauriniame gale būta nedidelio akmenų mūro rūsio. Šiuo metu baigia sunykti, išliko 2 patalpų pietinis korpusas. 

Mažosios Daunoravos (Daunoraičių) dvaro sodybos džiovykla – unikalus kodas . 

Mažosios Daunoravos (Daunoraičių) dvaro sodybos rūkykla – unikalus kodas .

## Galerija


M. Daunoravos sodyba IMG 0347.JPG|Mažosios Daunoravos dvaro sodyba 2016 m.
M. Daunoravos gyv. IMG 0351.JPG|Mažosios Daunoravos gyvenamasis namas 2016 m.
M. Daunoravos klėtis-džiovykla IMG 0362.JPG|Mažosios Daunoravos klėtis-džiovykla 2016 m.
M. Daunoravos rūkykla IMG 0360.JPG|Mažosios Daunoravos rūkykla 2016 m.
M. Daunoravos parkas IMG 0349.JPG|Mažosios Daunoravos dvaro sodybos parkas 2016 m.
M. Daunoravos parkas IMG 0369.JPG|Mažosios Daunoravos dvaro sodybos parkas 2016 m.
M. Daunoravos parkas ir tvenkinys IMG 0367.JPG|Mažosios Daunoravos dvaro sodybos parkas ir tvenkinio vieta 2016 m.
1882 Trankwiz.png|Dvaro savininkų iki 1684 m. von Trankwitz herbas
1882 Brueggen.png|Dvaro savininkų 1684–1785 m. von der Brüggen herbas
1882 Mannteuffel gen. Szoege.png|Dvaro savininkų 1785–1797 m. Mannteuffel gen. Szoege herbas
1882 Pfeilitzer-Franck.png|Dvaro savininkų 1797–1904 m. Franck gen. Pfeilitzer herbas
Keyserlingk-3.png|Dvaro savininkų 1904–1940 m. Keizerlingų herbas


## Literatūra
* Vasiliauskas E., *Mažosios Daunoravos dvaras - Lietuvos nepriklausomybės kovų karininko šeimos buveinė. Teodorui Vittei - 130* // Sidabrė. 2017, rugs. 27, p. 3.
*Vasiliauskas E., *Joniškio krašto dvarai. Didžioji ir Mažoji Daunoravos, Bertaučiai, Satkūnai / Güter in der Gegend von Joniškis. Gross und Klein Donnerhof, Bärtautzen, Satkuhnen*, Klaipėda, 2017.
* Vasiliauskas E., *Daunoravos dvaras ir latvių diaspora Žiemgalos lygumoje*. I d., Būdas, 2019, Nr. 3, p. 49–61.

## Nuorodos
'''Mažosios Daunoravos (Daunoraičių) dvaro sodyba (Išlikęs)'''